Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: a 2211/1998. (IX. 30.) Korm. határozat.] Ezért is fontos
Paragraph Index: 1341

22. A Fehér Könyv mindegyik szabályozási területen megjelöli azokat a közösségi jogszabályokat, amelyek kulcsfontosságúak, és javaslatot tesz arra a sorrendre, egymásutániságra, amelyet követve célszerű az egyes „szektorokban” a jogközelítési lépéseket megtenni. Ennek érdekében a Fehér Könyv két szakaszra osztja a belső piacot érintő harmonizációt. Ezt azonban időbeli ütemezés, határidők megállapítása nélkül teszi. Az egyes szakaszoknak így nincs kezdő vagy záró időpontja, sem pedig időtartama. (A Fehér Könyvben szövegszerű utalás nem támasztja alá azt a feltételezést, hogy az említett szakaszok az Európai Megállapodással létesített társulás két szakaszát jelentenék.) A Fehér Könyv az egyes közösségi jogszabályokat — szabályozási területenként — e szakaszoknak megfelelően sorolja be. A rangsorolás logikai és jogi szempontokon alapul; a harmonizáció gazdasági, társadalmi és egyéb hatásaival nem számol, a jogközelítés- 1999/108. szám ből eredő előnyöket és hátrányokat nem méri fel. A Fehér Könyv általában azokat a közösségi jogszabályokat ajánlja az első szakaszban megvalósítandó harmonizációra, amelyek a részletezőbb szabályok általános keretéül szolgálnak, alapvető elveket foglalnak magukban vagy a legfontosabb eljárási kérdéseket érintik, továbbá, amelyek az egységes belső piacnak az adott „szektorban” való megteremtéséhez és hatékony működéséhez elengedhetetlenek. Szintén az első szakaszra utalja azokat a jogharmonizációs lépéseket, amelyek hatása csak hosszabb távon érvényesül. A jogharmonizáció sorrendiségére vonatkozó ajánlásait a Fehér Könyv szabályozási területenként, az egyes „szektorokon” belül teszi meg. Az egyes szabályozási területek között nem rangsorol; nem állít fel sem logikai, időrendi, sem pedig fontossági sorrendet közöttük. A szabályozási területeken belüli szakaszolás, rangsorolás természetesen nem köti a közép- és kelet-európai társult országokat jogharmonizációs tevékenységüknek az érdekeikkel összhangban álló programozásában.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes